HØGSKOLEN I MOLDE
 FORMDROPDOWN 

Protokoll fra styremøte 3/05, mandag 13. juni 2005, kl. 10.00
Til stede:
Martin Risnes, leder

Kari Westad Hauge

Harald M. Hjelle (fra sak 42/05 )
Else Jørgensen

Kirsti Storbakk
Bjørn Sigurd Thorsen (varamedlem)
Ellisif R. Vestad
Jørgen Walquist

Kjersti Kleven

Inger Margrethe Holter

Knut Østmoe


Odd Tore Finnøy (varamedlem, fra sak 36/05)

Forfall:

Leif Lømo

Fra administrasjonen:

Høyskoledirektør Kjell Bugge 
Økonomi- og personalsjef Svein Aashamar

Studiesjef Anna Huse Sanness

Førstekonsulent Jens Petter Straumsheim (referent)

Sak 34/05
GODKJENNING AV INNKALLING OG SAKSLISTE
Sakspapir til sak 42/05 ble delt ut til møtet.  

Votering:
Innkalling og saksliste ble enstemmig godkjent.

Sak 35/05
GODKJENNING AV PROTOKOLL FRA MØTE 2/05 (21.4.05)
Votering: 
Protokollen ble enstemmig godkjent 
Sak 36/05
ORIENTERING OM VIRKSOMHETEN 
Lagt fram uten innstilling
ORIENTERINGSSAKER

O.sak 30/05
Styremøter 2. halvår 2005
O.sak 31/05
Søkertall
O.sak 32/05
Organisering av administrative oppgaver
O.sak 33/05
Høyskoleundervisning i Kristiansund
O.sak 34/05
Etatstyringsmøte 30.3.05
O.sak 35/05
Møte i Universitets- og høgskolerådet
O.sak 36/05
Møte i Vest-norsk nettverk
O.sak 37/05
Mastergradsstudium i helse- og sosialfag
Sak37/05
REGNSKAPSOVERSIKT PR 31.03.05
Høgskoledirektørens innstilling
Tertialrapporten for 1. tertial 2005 og regnskapsrapporten pr. 31. mars 2005 tas til etterretning
Votering: 
Innstillingen ble enstemmig vedtatt.
Sak 38/05
ENDELIG ÅRSBERETNING 2004
Høgskoledirektørens innstilling:


Den framlagte årsberetning fastsettes som styrets årsberetning for 2004
Votering: 
Innstillingen ble enstemmig vedtatt.
Sak 39/05
FORSKRIFT OM OPPTAK TIL MASTERGRADSSTUDIER
Høgskoledirektørens innstilling:

De framlagte forslag vedtas som forskrift om opptak til mastergradsstudier og videreutdanninger/emner på mastergradsnivå ved Høgskolen i Molde.
Votering: 
Innstillingen ble enstemmig vedtatt.

Styret vil, dersom det ut fra praksis tilsier det, se nærmere på hvordan en vektlegger karakteren 

bestått/ikke bestått.
Sak 40/05
ETABLERING AV ALUMNIVIRKSOMHET VED HØGSKOLEN I MOLDE
Høgskoledirektørens innstilling:

· Det etableres alumnivirksomhet ved Høgskolen i Molde, organisert i samsvar med det framlagte forslaget. 

· Avdelingene fastsetter selv hvilke fagområder det skal etableres alumniforeninger innenfor, og fagmiljøene har ansvaret for den faglige virksomheten i foreningene. Administrasjon legges til Enhet for utadrettet virksomhet. Årlig kostnadsramme er kr 120 000,- som innpasses ved budsjettrevisjon 2005 og senere budsjettfordeling.

Votering: 
Innstillingen ble enstemmig vedtatt.

Sak 41/05
MIDLERTIDIG TILSETTING AV DEKAN 
Høgskoledirektørens innstilling:

Høyskolelektor Ingeborg Kamsvåg blir midlertidig tilsatt som dekan ved Avdeling for 
Helse- og sosialfag i perioden fra 1.8.05 til fast tilsatt dekan har tiltrådt, likevel ikke ut 
over 31.12.05.

Votering:
Innstillingen ble enstemmig vedtatt.
Styret kan behandle en evt. tilsettingssak på sirkulasjon dersom dette av tidsmessige årsaker tilsier det.

Sak 42/05
PROFESSORAT I SAMFUNNSENDRING, ORGANISASJON OG LEDELSE
· OPPNEVNING AV SAKKYNDIGE

Else Jørgensen erklærte seg inhabil og forlot møtet under saken.

Høgskoledirektørens innstilling:

Følgende oppnevnes som sakkyndige for vurdering av søkerne til professorat i samfunnsendring, organisasjon og ledelse:

Professor Kristin Tornes, HSM (koordinator)

Professor Noralf Veggeland, Høgskolen i Lillehammer

Professor Torodd Strand, Universitetet i Bergen

Votering: 
Innstillingen ble enstemmig vedtatt.
Sak 43/05
PROFESSORAT I LOGISTIKK – OPPNEVNING AV SAKKYNDIGE

Høgskoledirektørens innstilling:

Følgende oppnevnes som sakkyndige for vurdering av søkerne til professorat i logistikk:

Professor Kurt Jörnsten, NHH/HSM (koordinator)

Professor Marielle Christiansen, NTNU

Professor Ari Vepsäläinen, Helsinki School of Economics

Votering: 
Innstillingen ble enstemmig vedtatt.

Sak 44/05
PROFESSORAT I HELSEFAG – NY UTLYSNING
Høgskoledirektørens innstilling:



Stillingen som professor i helse- eller sosialfag lyses ledig på nytt
Votering: 
Innstillingen ble enstemmig vedtatt.

Sak 45/05
VALGREGLEMENT FOR HSM
Høgskoledirektørens innstilling:

Det framlagte forslaget fastsettes som valgreglement for HSM med virkning fra 1.8.05
Votering: 
Innstillingen ble enstemmig vedtatt.

Sak 46/05
KVALITETSSYSTEM FOR HSM - KVALITETSHÅNDBOK
Høgskoledirektørens innstilling:
1. Det framlagte forslaget fastsettes som kvalitetshåndbok for Høgskolen i Molde.

2. Styret forutsetter at gjenstående arbeid blir fulgt opp og at det snarest blir lagt til rette for å ta i bruk en elektronisk versjon av kvalitetssystemet.      

3. Styret ber om å bli holdt orientert om den videre framdriften i kvalitetsarbeidet.

Martin Risnes foreslo å stryke ordet snarest i innstillingens punkt 2.

Høyskoledirektøren endret innstillingen i tråd med dette.

Votering: 
Den endrede innstillingen ble enstemmig vedtatt.

Sak 51/05
ORGANISERING AV ARBEIDET MED STRATEGISK PLANLEGGING

Høgskoledirektørens innstilling:
Rektors notat av 6.6.05 legges til grunn for organisering og framdrift i arbeidet med høyskolens strategiske planlegging.

Votering: 
Innstillingen ble enstemmig vedtatt.

Kari Westad Hauge forlot møtet.  Styret bestod av 9 stemmeberettige resten av møtet.
Sak 47/05
DELEGASJON AV MYNDIGHET FRA STYRET
Høgskoledirektørens innstilling:

Styret vedtar å delegere avgjørelsesmyndighet på følgende områder 

med virkning fra 1.8.2005:

1.
Lov om universiteter og høyskoler 


Kap. 3, 4 og 5 Fag-, studie- og studentrelaterte spørsmål.


Saker om godskriving og godkjenning av annen utdanning (§ 3-4) og fritak for eksamen eller prøve (§ 3-5) avgjøres av vedkommende dekan.  Spørsmål som gjelder studentopptak etter § 3-6 nr. 2, 3 og 7 avgjøres av studieutvalget.


Undervisningsterminene (§ 3-8) fastsettes av høyskoledirektøren.


Spørsmål om å lukke undervisning for andre enn bestemte grupper studenter (§ 3-8) (avgjøres av studieutvalget).


Spørsmål knyttet til eksamen (§ 3-9) (som eksamensform, oppnevning av sensorer ved ordinær sensur og klagesensur og utfyllende bestemmelser om spesielle eksamener avgjøres av vedkommende avdeling).

Unntak fra reglen om offentlig eksamen etter ønske fra kandidat (nr. 3) besluttes av høyskoledirektøren.


Å nekte adgang tileksamen, fastsettes særskilt frist for kandidater som ikke er tatt opp som studenter og eventuell betaling av vederlag/egenbetaling for kandidater som ikke er tatt opp som studenter (§3-10) avgjøres av høyskoledirektøren.

Institusjonsrepresentantene i læringsmiljøutvalget (§ 4.3 nr. 3) oppnevnes av høyskoledirektøren.

Saker om annullering av eksamen eller prøve (§ 4.7) og utestenging og bortvisning (§§ 4.8 - 4.10) avgjøres av klagenemnda.

Klage over formelle feil ved eksamen (§ 5.2) avgjøres av klagenemnda.

Kap. 6 Ansettelse.

Sakkyndige for bedømmelse av søkere til faglige stillinger oppnevnes av tilsettingsutvalget for undervisnings- og forskerstillinger.  

Vedkommende avdeling legger fram forslag.

2.
Reglement for intern organisering og styring ved HSM.


Forskningsutvalg (2.2) oppnevnes av rektor.


Doktorgradsutvalg (2.3) oppnevnes av rektor.


Valgstyre (2.5) oppnevnes av høyskoledirektøren.

3.
Andre saker.


Disponering/tildeling av vikarmidler innenfor budsjettrammen gjøres av rektor.


Antall studielederfunksjoner og ansvarsområder for disse fastsettes av rektor.


Høyskolens FoU-melding utarbeides av rektor.


Arbeidsgiverrepresentanter i arbeidsmiljøutvalget og likestillingsutvalget oppnevnes av høyskoledirektøren.


Endringer og tilpasninger i eksisterende studie- og fagplaner fastsettes av rektor, etter forslag fra vedkommende avdeling.


Detaljerte emne- og kursbeskrivelser i tilknytning til studie- og fagplaner skal godkjennes av høyskoledirektøren.


Retningslinjer for utdanningsplaner fastsettes av studieutvalget.


Forskrift om opptak til mastergradsstudier fastsettes av studieutvalget.


Søknader og andre saker fra enkeltstudenter om studiemessige forhold som ikke er nevnt i det ovenstående, (dispensasjon fra bestemmelser m.v.) avgjøres av vedkommende avdeling.


Doktorgradsutvalgets oppgaver og myndighet er som beskrevet i høyskolens styringsreglement og doktorgradsreglement.


Klagenemndas oppgaver og myndighet er som beskrevet i retningslinjer for klagenemnda ved Høgskolen i Molde, fastsatt av høyskolestyret, styresak 74/03.

Harald Hjelle foreslo å endre ordlyden fra avdeling til dekan i hele dokumentet.  Videre foreslo Hjelle 
følgende tilføyelse vedr. utarbeidelse av FoU-melding: 
Høyskolens FoU-melding utarbeides av rektor i samarbeid med Forskningsutvalget.

Høyskoledirektøren endret innstillingen i tråd med dette.

Harald Hjelle fremmet følgende forslag til endringer i vedtaket:

1. Undervisningsterminene (§ 3-8) fastsettes av dekan
2. Antall studielederfunksjoner og ansvarsområder for disse fastsettes av dekan
3. Detaljerte emne- og kursbeskrivelser i tilknytning til studie- og fagplaner skal godkjennes av dekan
Votering: 

Hjelles forslag nr. 1 fikk 3 stemmer mot 6 stemmer for innstillingen
Hjelles forslag nr. 2 og 3 ble enstemmig vedtatt.

Alle øvrige punkt i innstillingen ble enstemmig vedtatt.

Sak 48/05
STUDIELEDERFUNKSJONER FRA 1.8.05
Høgskoledirektørens innstilling:
Rektor og høyskoledirektør fastsetter antallet studielederfunksjoner og ansvarsområdene for disse fra 1.8.05.
Votering: 
Innstillingen ble enstemmig vedtatt.

Sak 49/05
REGIONALT SENTER FOR FAGSKOLEUTDANNING

Høgskoledirektørens innstilling:
Høgskolen i Molde støtter initiativet som er tatt for å etablere fagskoleutdanning i Molde, men finner ikke å kunne gå inn som medeier med kapitalinnskudd i Fagskolen Molde AS.

Høgskolen ser positivt på, og er rede til, kontakt og samarbeid på faglig grunnlag.

Før votering endret høyskoledirektøren innstillingens andre punkt ved å stryke ”og er rede til”.
Votering: 
Den endrede innstillingen ble enstemmig vedtatt med 8 mot 1 stemme.

Sak 50/05
SAMARBEIDSAVTALE MELLOM HSM OG TØI

Høgskoledirektørens innstilling:
HSM inngår samarbeidsavtale med Transportøkonomisk institutt i samsvar med det framlagte forslaget.

Votering: 
Innstillingen ble enstemmig vedtatt.

Sak 51/05
ORGANISERING AV ARBEIDET MED STRATEGISK PLANLEGGING

Høgskoledirektørens innstilling:
Rektors notat av 6. juni 2005 legges til grunn for organisering og framdrift i arbeidet med høyskolens strategiske planlegging.
Votering: 
Innstillingen ble enstemmig vedtatt.

Sak 52/05
ENDRING I REGLEMENT FOR INTERN ORGANISERING OG STYRING VED HSM

Høgskoledirektørens innstilling:
I Reglement for intern organisering og styring ved Høgskolen i Molde, fastsatt 21.4.05, gjøres følgende tilføyelser:

1.2. Avdelingsråd

”Funksjonsperioden er 2 år med start 1.8.”

1.2. Studieledere

”Funksjonsperioden er 2 år med start 1.8.”

1.3. Kvalitetsteam

”Funksjonsperioden er den samme som for studieledere.”

2.3. Doktorgradsutvalg

”Funksjonsperioden er 4 år med start 1.8.”

Votering: 
Innstillingen ble enstemmig vedtatt.

Sak 53/05
EVENTUELT

I tillegg til behandlingen av ordinære styresaker, var det en sekvens med evaluering av styrets arbeid så langt i perioden

Bl. a. følgende spørsmål berørt:

· Utfordring å forholde seg til et strategidokument som en selv ikke har vært med på utformingen. Ønsker at rektor under orienteringssakene informerer om den daglige driften.  Viktige saker bør komme først på møtene. Er det nødvendig med historisk dokumentasjon i så stor grad som det gjøres i dag?  Føler at styret blir mer et kontrollorgan enn et strategisk organ.

· Dagsorden for møtene.

1. Vedtakssaker

2. Diskusjonssaker

3. Orienteringssaker

Passe mengde møter.  Liker sammensetningen i styret. Ønsker mindre papirer. 

· For mange saker. Mangler ofte kompetanse i flere saker.  Har ikke delegert tilstrekkelig med saker.  Når det gjelder strategi og organisering, så føler jeg at det har skjedd for lite.

· Mangler progresjon i en rekke saker.  Ønsker å jobbe med strategisk.  Positivt med info fra instituttene

· Langsiktig analyser på økonomisk utvikling. Trender, utviklingstrekk

· Hva er det viktigste på dette styremøtet? Organisere tidsbruken på møtene etter dette.

· Spenningen mellom eksterne og interne gjør at styrets arbeid blir mer spennende.  Det har utfordret organisasjonen på en positiv måte.

· Store endringer i rammebetingelsene for HSM.  

· Når årets møter lagt og årsplanen lagt så er det lettere å sette opp et årshjul for styret og agenda for dagens møte.

· Oppfattes de eksterne endringsforslagene som plagsomme?

· For studentene er dette ofte første møtet med et styre.  Savner orientering om hvordan styret fungerer og hva som er rollene.

Møtet ble hevet kl 15.10
         

13. juni 2005
Martin Risnes
Kjell Bugge/Jens Petter Straumsheim

